Diari Oficial de la Generalitat Valenciana


Sumari del DOGV 4075, del 30-08-2001 (2001/8149)

Informació pública de l'alternativa tècnica de programa d'actuació integrada del sector industrial Llombai-Monges del Pla General d'Ordenació Urbana de Burriana.
-----------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8149


Organisme emissor
:   Urbanizadora Llombai, SL

Tipus de document
:   Anunci

Informació pública de l'alternativa tècnica de programa d'actuació integrada del sector industrial Llombai-Monges del Pla General d'Ordenació Urbana de Burriana. [2001/F8149]
  
La mercantil Urbanizadora Llombai, SL, a l'empara del que s'estableix en els articles 45, 48, 52.1.A) i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), ha formulat l'alternativa tècnica de alternativa tècnica de programa d'actuació integrada del sector industrial Llombai-Monges del Pla General d'Ordenació Urbana de Burriana del Pla General d'Ordenació Urbana de Burriana, que conté: avantprojecte d'urbanització, document d'homologació, pla parcial i estudi d'impacte ambiental.
  
En aplicació del que s'estableix en l'article 48.1.C) de la referida llei, se sotmeten aquests documents a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran presentar al·legacions o formular alternatives tècniques en competència davant del Registre General de l'Ajuntament de Burriana.
  
En el mateix termini de 20 dies, qualsevol:
  
A. Podrà consultar els documents protocol·litzats a la notaria de la senyora Mª Jesús López Tena, a Burriana.
  
B. Podrà comparéixer a la dita notaria per a obtindre còpia de l'acta de protocol·lització dels projectes o sol·licitar que se li exhibisca aquesta.
  
C. Podrà consultar la referida documentació, així com l'expedient administratiu corresponent al programa d'actuació integrada del sector industrial Llombai-Monges del Pla General d'Ordenació Urbana de Burriana, a l'ajuntament de la dita localitat, els dies hàbils en horari d'atenció al públic.
  
D. Les proposicions juridicoeconòmiques es presentaran també al Registre General de l'Ajuntament de Burriana, durant els cinc dies següents al venciment del termini de 20 dies abans assenyalat.
  
No consta en el cadastre la identitat del titular de la següent parcel·la afectada per l'actuació proposada: polígon 19, parcel·la 89653-11.
  
No consta en el cadastre el domicili dels titulars de les següents parcel·les afectades per l'actuació proposada: polígon 19, parcel·les 3 (Daniel Sánchez Tena), 11 (José Patuel Ramos) i 12 (Vicente Forner Fandos); polígon 35, parcel·les 29 (Francisco Villalta Vila) i 30 (Pedro Torrent Ninot); polígon 36, parcel·la 39 (Isabel Patuel Ramos).
  
Per això, a través de la present publicació de l'edicte en el Diari Oficial de la Generalitat Valenciana se'ls considera avisats a l'efecte del que es preveu en l'article 46.3 de la Llei Reguladora de l'Activitat Urbanística, sobre la remissió del preceptiu avís amb el contingut de l'edicte al domicili fiscal d'aquells que consten en el cadastre com a titulars de drets afectats per l'actuació.